หุ้นสหรัฐฯ ร่วงหนัก ดาวโจนส์ดิ่ง 1862 จุด หวั่นโควิดระบาดรอบ 2
ตลาดหุ้นสหรัฐฯ ร่วงหนัก หลังจากบวกมาตลอดหลายสัปดาห์ เป็นเพราะเกิดกระแสความวิตกว่าไวรัสโควิด-19 อาจกลับมาระบาดรอบ 2 เพราะการประท้วงที่กำลังเกิดขึ้นสำนักข่าวต่างประเทศรายงานว่า 3 ดัชนีหุ้นใหญ่ของสหรัฐฯ ดิ่งลงอย่างหนักในวันพฤหัสบดีที่ 11 มิ.ย. 2563 โดยดาวโจนส์ ลบ 1862 จุด หรือราว 6.9% เลวร้ายที่สุดนับตั้งแต่ 16 มี.ค. ทั้งในแง่ของจำนวนจุดและอัตราส่วนเปอร์เซ็นต์ จนปิดต่ำกว่า 26000 จุดเป็นครั้งแรกในเดือนนี้ส่วนดัชนีเอสแอนด์พี 500 ปิดลดลง 5.9% แย่ที่สุดนับตั้งแต่ 16 มี.ค. ส่วนแนสแด็กซึ่งเพิ่งปิดตลาดเกิน 10000 จุดเป็นครั้งแรกในประวัติศาสตร์ไปเมื่อวันพุธ ปิดลบ 5.3% ทุบสถิติลดลงมากที่สุดในวันเดียวนับตั้งแต่ 16 มี.ค.เช่นกันทั้งนี้ หลังจากการระบาดของไวรัสโควิด-19 ทำให้หุ้นสหรัฐฯ ร่วงหนักที่สุดเป็นประวัติการณ์ในช่วงเดือนมีนาคมที่ผ่านมา ราคาหุ้นต่างๆ เริ่มกลับมาเพิ่มขึ้นเรื่อยๆ จากความหวังว่าเศรษฐกิจจะดีดตัวฟื้นกลับ เมื่อรัฐบาลเริ่มผ่อนคลายข้อจำกัดต่างๆ เพื่อควบคุมการระบาด และมีรายงานเซอร์ไพรส์ในสัปดาห์ก่อน ว่านายจ้างในสหรัฐฯ จ้างงานมากขึ้นในเดือนพฤษภาคม ช่วยดันแนสแด็กจนทำนิวไฮแต่ในวันพฤหัสบดี กระทรวงแรงงานของสหรัฐฯ รายงานว่า มีผู้ยื่นเรื่องของรับสิทธิประโยชน์คนว่างงานเพิ่มอีก 1.5 ล้านคนในสัปดาห์ก่อน ทำให้ตอนนี้มีผู้ขอรับสิทธิประโยชน์ฯ ในสหรัฐฯ มากกว่า 30 ล้านคนแล้ว หลังจากเมื่อวันพุธ ธนาคารกลางสหรัฐฯ ก็ออกมาเตือนว่า อัตราว่างงานในสหรัฐฯ จะมากกว่า 9% ไปจนถึงสิ้นปี และสหรัฐฯ ต้องใช้เวลาในการฟื้นฟูเศรษฐกิจอีกนานขณะเดียวกัน ความกังวลว่าการประท้วงต่อต้านการเหยียดผิวที่กำลังเกิดขึ้นทั่วสหรัฐฯ อาจทำให้จำนวนผู้ติดเชื้อโควิด-19 เพิ่มสูงขึ้นอีก กำลังกลายเป็นความจริง เมื่อหลายรัฐรวมทั้ง แอริโซนา กับเซาท์ แคโรไลนา รายงานพบผู้ติดเชื้อมากขึ้น.
ตลาดหุ้นสหรัฐฯ ร่วงหนัก หลังจากบวกมาตลอดหลายสัปดาห์ เป็นเพราะเกิดกระแสความวิตกว่าไวรัสโควิด-19 อาจกลับมาระบาดรอบ 2 เพราะการประท้วงที่กำลังเกิดขึ้น
ตลาดหุ้น,หุ้นสหรัฐ,หุ้นร่วง,ดาวโจนส์,ระบาดรอบ 2,โควิด-19,ประท้วงสหรัฐ